આ પ્રકારની એડ્વેન્ચર સ્પોર્ટમાં ભાગ લેવા માટે માનસિક અને શારીરિક રીતે સ્વસ્થ હોવું એ પહેલી અને ફરજિયાત શરત છે અને તેના માટે મહત્ત્વની છે ડિસિપ્લિન તેના વગર તમે કાંઈ જ કરી શકો નહીં. પાંચ વાગે ઊઠવાનું હોય તો પાંચ ને પાંચ ન જ ચાલે. ૬ વાગે ટ્રેનીંગ શરૂ કરવાની છે, તો કોઈપણ સંજોગોમાં ૬ વાગે શરૂ થઈ જ જવી જોઈએ. જમવાનો અને આરામ કરવાનો સમય પણ નક્કી જ હોવો જોઈએ. આ બધામાં ધ્યેય પણ મહત્ત્વનું છે. તમારા ધ્યેયને વળગી રહો, તે મુજબ ચાલો... સફળતા જરૂરથી મળશે.